Usein kysyttyä hakuilmoituksesta

**1. Voiko alttarialueen kaikkiin seiniin ja kattoon kiinnittää teoksia?**

Periaatteellista estettä ei ole ja seiniin kiinnittäminen varmasti rakenteellisesti mahdollista (ulkoseinät >400mm betoniseinä). Toki huomioitava lasiseinät ja pilarit sekä ikkuna-aukotuksen muodostama kokonaisuus suhteessa mahdollisesti seiniin kiinnittyvään taiteeseen. Kattoon ripustaminen pitkälti kiinni ripustettavan teoksen massasta, nyt ei ole otettu huomioon erillistä taideteoksesta aiheutuvaa kuormaa, joten täytyy tutkia tapauskohtaisesti.

**2. Kuuluvatko ripustus- ja kiinnitystarvikkeet ja välineet sekä taideteosten kiinnitystyö taiteen toteutuskuluihin (50 000 e, alv 0%)? Tai järjestyvätkö ne rakennuttajan tai seurakunnan toimesta?**

Kiinnitys ja ripustuskulut kuuluvat lähtökohtaisesti taiteen budjettiin.

**3. Onko kastepuun alle tuleva siirrettävä taso pyörineen osa teosta vai kuuluuko se myös ripustus/kiinnityskuluihin?**

​Alusta on osa teosta.

**4. Voiko alttaripöytään toteuttaa teoksen, joka on osa alttarialueen taidekokonaisuutta? Onko kirkkoon suunniteltu hankittavaksi myös kirkkotekstiilejä (esim. kalustomäärärahoista), joihin kuuluvat alttarivaatteet?​**

Kirkkoon ollaan hankkimassa erikseen liturgiset tekstiilit sisältäen alttarivaatteen. Alttaripöydälle voi ehdottaa teosta osaksi kokonaisuutta.

**5. Sisällytetäänkö portfolion 3-10 sivuun kolmen henkilön työryhmän koko aineisto: kuvat, teostiedot, lyhyt tekstimuotoinen esittely kustakin teoksesta, ansioluettelot sekä perustelut miksi olisi pätevä toteuttamaan teoksen? Kuinka toimitaan työryhmän osalta? Voiko jokainen tehdä oman 3-10 sivun portfolion? Kuuluvatko ansioluettelo sekä perustelut (yht. max 2 A4-sivua) 3-10 sivun portfolioon?**

​Portfolion sivumäärät on ilmoitettu per henkilö. Työryhmässä portfolion laajuus voi olla henkilömäärän mukaisesti laajempi. Ansioluettelo ja perustelut max 2 sivua per henkilö lasketaan mukaan erikseen eikä niitä tarvitse sisällyttää portfolioon.

**6. Onko mahdollista lähettää teille tarvittava tiedosto esim. WeTransferin kautta?**

Valitettavasti emme voi vastaanottaa portfolioita WeTransferin kautta. Liitteet tulee toimittaa sähköpostin liitetiedostona pdf-muotoisena.